CELEX: C2007/269/22
Language: lt
Date: 2007-11-10 00:00:00
Title: Byla C-74/06 2007 m. rugsėjo 20 d. Teisingumo Teismo (ketvirtoji kolegija) sprendimas Europos Bendrijų Komisiją prieš Graikijos Respubliką (Valstybės įsipareigojimų neįvykdymas — EB 90 straipsnis — Importuotų naudotų automobilių registracijos mokestis — Apmokestinamosios vertės nustatymas — Vien senumu pagrįstas automobilių nuvertėjimas — Apskaičiavimo kriterijų paskelbimas — Galimybė užginčyti nustatyto apskaičiavimo būdo taikymą)

10.11.2007   
            
            
               LT
            
            
               Europos Sąjungos oficialusis leidinys
            
            
               C 269/11
            
         2007 m. rugsėjo 20 d. Teisingumo Teismo (ketvirtoji kolegija) sprendimas Europos Bendrijų Komisiją prieš Graikijos Respubliką
   
   (Byla C-74/06) (1)
   
   (Valstybės įsipareigojimų neįvykdymas - EB 90 straipsnis - Importuotų naudotų automobilių registracijos mokestis - Apmokestinamosios vertės nustatymas - Vien senumu pagrįstas automobilių nuvertėjimas - Apskaičiavimo kriterijų paskelbimas - Galimybė užginčyti nustatyto apskaičiavimo būdo taikymą)
   (2007/C 269/22)
   Proceso kalba: graikų
   Šalys
   
      Ieškovė: Europos Bendrijų Komisija, atstovaujama D. Triantafyllou
   
      Atsakovė: Graikijos Respublika, atstovaujama P. Mylonopoulos ir K. Boskovits
   Dalykas
   Valstybės įsipareigojimų neįvykdymas — EB 90 straipsnio pažeidimas — Importuotų naudotų automobilių diskriminacinis apmokestinimas
   Rezoliucinė dalis
   
               1.
            
            
               Pritaikiusi į Graikijos teritoriją iš kitos valstybės narės importuotų naudotų automobilių apmokestinamosios vertės nustatymui vienintelį nuvertėjimo kriterijų, pagrįstą šių automobilio senumu, ir sumažinusi automobilių, kurių amžius nuo 6 mėnesių iki vienerių metų, vertę 7 %, o vienerių metų automobilių — 14 %, nors tai neužtikrina, jog mokėtinas mokestis net ir tam tikrais atvejais nebus didesnis nei mokesčio, įskaičiuoto į panašių jau įregistruotų nacionalinėje teritorijoje naudotų automobilių vertę, likučio dydis, Graikijos Respublika neįvykdė įsipareigojimų pagal EB 90 straipsnį.
            
         
               2.
            
            
               Atmesti likusią ieškinio dalį.
            
         
               3.
            
            
               Europos Bendrijų Komisija ir Graikijos Respublika padengia savo bylinėjimosi išlaidas.
            
         
      (1)  OL C 108, 2006 5 6.